**RÁMCOVÁ DOHODA**

uzatvorená podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov v spojení s ustanovením § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Dohoda**“)

medzi:

* 1. **ODBERATEĽ:**

Obchodné meno: **Stredoslovenský ústav srdcových a cievnych chorôb, a.s.**

Sídlo: Cesta k nemocnici 1, 974 01 Banská Bystrica

IČO: 36 644 331

DIČ: 2022102753

Ič DPH: SK2022102753

Registrácia: Obchodný register Okresného súdu Banská Bystrica, Oddiel: Sa, Vložka č.: 842/S

Bankové spojenie: Všeobecná úverová banka, a.s.

Číslo účtu: SK59 0200 0000 0037 1089 6554

Štatutárny zástupca: Ing. Pavel Bartošík - predseda predstavenstva

MUDr. Matej Vozár, MPH – podpredseda predstavenstva

(ďalej ako „odberateľ“ )

a

* 1. **DODÁVATEĽ:**

Obchodné meno:

Sídlo:

IČO:

DIČ:

Ič DPH:

Registrácia:

Bankové spojenie:

Číslo účtu:

Štatutárny zástupca:

(ďalej len „dodávateľ“)

(Odberateľ a Dodávateľ spolu ďalej len ako „**Účastníci dohody**“ alebo **„Zmluvné strany“** a každý samostatne ďalej len ako „**Účastník dohody**“)

**Preambula**

Odberateľ, ako verejný obstarávateľ podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), uzatvára túto dohodu ako výsledok verejného obstarávania na predmet zákazky „**Zabezpečenie stravovania prostredníctvom elektronických stravných kariet“** v súlade s postupom podľa zákona o verejnom obstarávaní.

**Predmet Dohody**

* + 1. Predmetom tejto Dohody je záväzok Dodávateľa poskytovať Odberateľovi službu, dodanie elektronických stravovacích kariet a ich pravidelné dobíjanie tzn. navyšovanie finančných prostriedkov na príslušnom elektronickom účte zamestnanca Odberateľa v zmysle objednávky (ďalej len „**Služba**“), za účelom zabezpečenia stravovania zamestnancov Odberateľa v zmysle ustanovenia § 152 a nasl. zákona č. 311/2001 Z. z. Zákonník práce v znení neskorších predpisov, a to spôsobom dohodnutým v tejto Dohode a v rozsahu predpokladanom podľa Prílohy č.1 tejto dohody.
    2. Odberateľ sa zaväzuje objednanú a riadne dodanú Službu prevziať a zaplatiť dohodnutú cenu vo výške a spôsobom podľa tejto Dohody.

**Dodacie podmienky a miesto plnenia**

* + 1. Dodávateľ bude poskytovať Odberateľovi Službu na základe čiastkových objednávok vystavených Odberateľom prostredníctvom online objednávkového portálu Dodávateľa, počas účinnosti tejto Dohody a podľa skutočných potrieb Odberateľa, ktorý má právo špecifikovať Službu pri každej objednávke.
    2. Objednávka musí obsahovať názov, množstvo a druh objednávanej Služby, miesto dodania Služby, určenie osoby poverenej na prevzatie Služby a dátum objednávky.
    3. Dodávateľ potvrdí prijatie objednávky Služby Odberateľovi po jej doručení formou e-mailu bez zbytočného odkladu.
    4. Dohodnutá lehota dodávky elektronických stravovacích kariet je 5 (päť) pracovných dní odo dňa prijatia záväznej objednávky Odberateľom, ibaže Odberateľ v objednávke, vzhľadom k povahe Služby, povolí dlhšiu lehotu.
    5. Dodávateľ zabezpečí dodanie objednávateľom objednaných elektronických stravovacích poukážok na účet objednávateľa do 48 hodín od prijatia záväznej objednávky objednávateľa. Objednávka objednávateľa bude obsahovať počet objednaných elektronických stravovacích poukážok, nominálnu hodnotu objednaných elektronických stravovacích poukážok. Dodávateľ zabezpečí pre objednávateľa možnosť priradiť objednané stravovacie poukážky prostredníctvom elektronického objednávkového systému (prenosom údajov v elektronickej podobe z evidenčného systému objednávateľa) jednotlivým zamestnancom objednávateľa minimálne 1x mesačne.
    6. Dodávateľ bude poskytovať Službu vo svojom mene, na svoje nebezpečenstvo a na svoje náklady, zodpovedá za to, že poskytovaná Služba nebude v rozpore s technickými normami osobitnými predpismi, že ju dodá v bezchybnom stave, kvalite a v množstve určenom v objednávke a v lehotách podľa článku 2 ods. 4 a ods. 5 tejto Dohody. Dodávateľ je povinný zabezpečiť dostatočnú ochranu pri poskytovaní Služby pred poškodením a znehodnotením elektronických stravovacích kariet.
    7. Lehoty podľa tohto článku 2 ods. 4 a ods. 5 tejto Dohody sú pre Dodávateľa lehotami záväznými a ich nedodržaním sa Dodávateľ dostáva do omeškania.
    8. Prevzatie elektronických stravovacích kariet vykoná osobne poverený zamestnanec Odberateľa podľa objednávky, ktorý skontroluje úplnosť a kvalitu poskytovanej Služby a potvrdí prevzatie elektronických stravovacích kariet.
    9. Povinnosť riadne a včas poskytnúť Službu splní Dodávateľ až odovzdaním elektronických stravovacích kariet v mieste dodania poverenému zamestnancovi Odberateľa alebo ich dobitím v zmysle objednávky.
    10. Zodpovedný poverený zamestnanec Odberateľa elektronické stravovacie karty neprevezme, ak poskytnutie Služby kvalitatívne alebo kvantitatívne nezodpovedá objednávke alebo je viditeľne poškodený jej obal alebo jej obsah.
    11. Zoznam poverených zamestnancov odovzdá Odberateľ Dodávateľovi bez zbytočného odkladu po nadobudnutí účinnosti tejto Dohody. Každú zmenu povereného zamestnanca oznámi kontaktná osoba za Odberateľa kontaktnej osobe za dodávateľa najneskôr do 7 (siedmych) dní odo dňa vzniku zmeny e-mailom alebo telefonicky.
    12. Zmluvné stravovacie zariadenia Dodávateľa sa musia nachádzať meste, kde má Odberateľ sídlo, pričom ich zoznam musí byť zverejnený na internetovej stránke Dodávateľa.

**Cena Služby a platobné podmienky**

* + 1. Účastníci dohody sa dohodli na cene Služby v súlade so zákonom č. 18/1996 Z. z. o cenách v znení neskorších predpisov ako na jednotkovej cene položky, špecifikovanej v Prílohe č. 1 tejto Dohody rešpektujúc Prílohu č. 2 tejto Dohody.
    2. Nominálna hodnota jednej stravnej jednotky je 4,00 EUR.
    3. Cena Služby je určená ako súčin ceny jednej stravnej jednoty a počtu stravných jednotiek podľa objednávky.
    4. Cena Služby reflektuje ponuku Dodávateľa v procese verejného obstarávania, je konečná a zahŕňa všetky náklady Dodávateľa, spojené s poskytnutím Služby, vrátane dodania elektronických stravovacích kariet vrátane ich dobíjania, ich výmeny, nákladov na ich dopravu do jednotlivých miest plnenia.
    5. Celková cena Služby za všetky čiastkové plnenia Dodávateľa podľa tejto Dohody nemôže počas účinnosti Dohody presiahnuť hodnotu finančného limitu **...........................................EUR,** pričom pod pojmom „Celková cena Služby“ sa rozumie sumár všetkých peňažných plnení, ktoré budú uhradené Odberateľom Dodávateľovi na základe objednávok, vyhotovených v súlade s touto Dohodou. Odberateľ pritom nie je povinný vyčerpať celý finančný objem uvedený v tomto ustanovení Dohody.
    6. Odberateľ sa zaväzuje uhrádzať Dodávateľovi cenu Služby na základe faktúry, ktorú je Dodávateľ oprávnený vystaviť až po riadnom poskytnutí Služby na základe objednávky Odberateľa, najneskôr do piateho pracovného dňa v mesiaci nasledujúceho po dni v ktorom bola poskytnutá služba.
    7. Dodávateľ nie je oprávnený požadovať od Odberateľa žiadne zálohové platby ani iné platby za poskytnutie Služby vopred.
    8. Lehota splatnosti faktúry je 60 (šesťdesiat) dní odo dňa jej preukázateľného doručenia do sídla Odberateľa uvedeného v záhlaví tejto Dohody alebo elektronicky na adresu: faktury@suscch.eu Dodávateľovi vzniká právo na vystavenie faktúry dňom poskytnutia Služby do miesta dodania.
    9. Doručená faktúra musí obsahovať všetky údaje v zmysle zákona č. 431/2002 Z. z. o účtovníctve a zákona č. 222/2004 Z. z. o dani z pridanej hodnoty. Neúplnú alebo nesprávne vystavenú faktúru je Odberateľ oprávnený vrátiť Dodávateľovi v lehote splatnosti podľa tejto Dohody s uvedením výhrad a výzvou na opravu faktúry. Nová lehota splatnosti podľa tejto Dohody začne plynúť až doručením doplnenej alebo opravenej faktúry.
    10. V prípade, ak sa po uzatvorení tejto dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto dohode a Dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto dohody je viac ako 5 % v neprospech ceny podľa tejto dohody, zaväzuje sa Dodávateľ poskytnúť Odberateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou.

**Zodpovednosť za vady**

* + 1. Dodávateľ zodpovedá za to, že Služba bude poskytovaná podľa ustanovení tejto Dohody riadne a vhodne zabalená a zabezpečená a bude mať v čase odovzdania a prevzatia vlastnosti špecifikované v Prílohe č. 2 tejto Dohody.

**Mlčanlivosť**

* + 1. Pod pojmom „Dôverná informácia“ sa rozumie akákoľvek informácia, ktorá nie je verejne prístupná a ktorú Účastník dohody poskytujúci dôvernú informáciu (ďalej len ako „Poskytovateľ“) označí za dôvernú, okrem tej, ktorá sa stane alebo stala verejne prístupnou inak ako neoprávnenou manipuláciou Účastníkom dohody stranou, ktorá sa oboznamuje s dôvernou informáciou (ďalej len ako „Prijímateľ“).
    2. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej forme (email, textový editor, zdrojový kód).
    3. Prijímateľ je oprávnený použiť dôverné informácie výlučne na účely spolupráce. Po skončení spolupráce je povinný zdržať sa použitia dôverných informácií na akýkoľvek iný účel.
    4. Prijímateľ je povinný zdržať sa neoprávnenej manipulácie s dôvernými informáciami.
    5. Prijímateľ môže poskytnúť dôverné informácie tretím osobám iba v nevyhnutnom rozsahu, výlučne na účely spolupráce a len so súhlasom Poskytovateľa. Prijímateľ zodpovedá za neoprávnenú manipuláciu s dôvernými informáciami treťou osobou. Poskytnutie dôverných informácií tretej osobe je Prijímateľ povinný bezodkladne oznámiť Poskytovateľovi.
    6. Bez súhlasu Poskytovateľa je Prijímateľ oprávnený poskytnúť dôverné informácie len v prípadoch a v rozsahu určených zákonom alebo iným všeobecne záväzným právnym predpisom.
    7. Prijímateľ je povinný prijať a dodržiavať také technické, organizačné a iné opatrenia potrebné na ochranu dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s dôvernými informáciami.
    8. Prijímateľ je povinný bez zbytočného odkladu oznámiť Poskytovateľovi každú neoprávnenú manipuláciu s dôvernými informáciami.
    9. Prijímateľ je povinný poskytnúť Poskytovateľovi všetku súčinnosť potrebnú na odstránenie následkov neoprávnenej manipulácie s dôvernými informáciami.
    10. Prijímateľ je povinný zabezpečiť oboznámenie sa s povinnosťami podľa tohto článku tretie osoby, ktorým poskytne dôverné informácie.
    11. Poskytovateľ má právo odmietnuť poskytnutie dôverných informácii ak takéto poskytnutie nebude nevyhnutne potrebné k vzájomnej spolupráci.
    12. Po skončení vzájomnej spolupráce je Prijímateľ povinný vrátiť Poskytovateľovi všetky originály, kópie, reprodukcie alebo iné zhrnutia dôverných informácií.
    13. Prijímateľ zodpovedá za každú neoprávnenú manipuláciu s dôvernými informáciami, ktoré mu boli poskytnuté.
    14. Prijímateľ zodpovedá za neoprávnenú manipuláciu s dôvernými informáciami, ktoré poskytol tretej osobe.
    15. V prípade, neoprávnenej manipulácie s dôvernými informáciami vzniká Poskytovateľovi nárok na zmluvnú pokutu vo výške 10.000,- eur, slovom desaťtisíc eur, za každý jednotlivý prípad neoprávnenej manipulácie. Nárok na náhradu škody týmto nie je dotknutý.
    16. Poskytovateľ nezodpovedá za škodu spôsobenú Prijímateľovi, ktorá vznikne použitím dôverných informácií.
    17. Poskytnutím dôverných informácií neprechádza na Prijímateľa vlastnícke alebo iné právo alebo licencia k dôverným informáciám.
    18. Všetky povinnosti Dodávateľa ako Prijímateľa dôvernej informácie sa týkajú aj jeho subdodávateľov a za ich porušenie subdodávateľom zodpovedá Dodávateľ akoby sa porušenia dopustil sám Dodávateľ.

**Komunikácia Účastníkov dohody**

* + 1. Účastníci dohody uprednostňujú emailovú, elektronickú a telefonickú komunikáciu pred písomnou komunikáciu, pričom všetky vedené spôsoby sú si rovnocenné.
    2. Za prvé kontaktné osoby Účastníci dohody ustanovujú:

a) za Odberateľa: ...........................,

b) za Dodávateľa: ...............................

* + 1. Zmena kontaktnej osoby musí byť dotknutému Účastníkovu dohody oznámená najmenej 5 pracovných dní vopred.
    2. Elektronická správa sa považuje za doručenú deň nasledujúci po jej odoslaní na emailovú adresu podľa tohto článku a to aj vtedy, ak sa adresát o jej obsahu nedozvedel.
    3. Listová zásielka sa považuje sa doručenú šiesty deň po jej odoslaní prostredníctvom poštového podniku na adresu dotknutého Účastníka dohody uvedenú v záhlaví tejto Dohody a to aj vtedy, ak sa adresát o jej obsahu nedozvedel alebo, ak bude zásielka vrátená odosielateľovi ako „neprevzatá v odbernej lehote“ alebo s dodatkom „Adresát neznámy“.

**Ďalšie povinnosti Účastníkov dohody**

* + 1. Účastníci dohody sú povinní, pri plnení si svojich povinností vyplývajúcich z tejto Dohody, postupovať tak, aby bol naplnený účel tejto Dohody vyplývajúci z Preambuly a čl. I tejto Dohody.
    2. Účastníci dohody sú povinní poskytnúť si navzájom všetku súčinnosť, ktorú od nich možno spravodlivo požadovať tak, aby mohol byť naplnení účel tejto Dohody vyplývajúci z Preambuly a čl. I tejto Dohody.
    3. Dodávateľ je povinný počas celého trvania Dohody disponovať všetkými potrebnými oprávnenia minimálne v rozsahu deklarovanom Dodávateľom v procese verejného obstarávania. Nesplnenie tohto záväzku je dôvodom na okamžité ukončenie Dohody zo strany Odberateľa. Stratu potrebných oprávnení spôsobilosti je Dodávateľ povinný do 3 pracovných dní písomne oznámiť Odberateľovi.
    4. Dodávateľ je povinný počas celého trvania Dohody zabezpečiť, že bude zapísaný v Registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Výmaz z Registra partnerov verejného sektora spôsobilosti je Dodávateľ povinný do 3 (troch) pracovných dní písomne oznámiť Odberateľovi. Uvedené platí aj pre všetkých subdodávateľov Dodávateľa
    5. Dodávateľ je povinný počas trvania Dohody dodržiavať legislatívu Slovenskej republiky najmä, nie však výlučne zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, zákon č. 311/2001 Z. z. Zákonník práce.
    6. Dodávateľ je povinný priebežne oboznamovať Odberateľa so všetkými skutočnosťami, o ktorých sa pri svojej činnosti dozvie a ktoré sú relevantné vo vzťahu k Preambule alebo čl. 1 tejto Dohody, alebo o ktorých je povinný Odberateľa oboznámiť v zmysle platnej legislatívy.
    7. V prípade skončenia pracovného pomeru zamestnanca Odberateľa je Dodávateľ povinný, na základe žiadosti Odberateľa, ponížiť počet stravných jednotiek na elektronickej stravovacej karte príslušného zamestnanca.
    8. V prípade poníženia stravných jednotiek na elektronickej karte zamestnanca na základe žiadosti Odberateľa je Dodávateľ povinný cenu za ponížený počet stravných jednotiek určenú podľa čl. 3 tejto Dohody započítať s najbližšou vystavenou faktúrou za Službu.
    9. Každá elektronická karta musí :

1. byť vystavená na meno, priezvisko a osobné číslo zamestnanca,
2. obsahovať názov a logo dodávateľa s ochrannými prvkami proti falšovaniu a poučenie pre držiteľa karty,
3. byť bezkontaktná, s možnosťou overenia zostatku hodnoty stravných jednotiek v eurách prostredníctvom internetu alebo iným spôsobom,
4. umožňovať platby za stravu od hodnoty 0,01 Eur do zostatku elektronických stravovacích poukážok na konte zamestnanca,
5. mať možnosť prevodu prostriedkov medzi dvomi stravovacími kartami zamestnancov,
6. mať možnosť zmeny PIN čísla na karte a denného limitu na karte,
7. byť chránená voči falšovaniu a zneužitiu minimálne týmito bezpečnostnými prvkami: chip, čiarový kód, QR kód, PIN kód.
   * 1. Doba platnosti každej vystavenej elektronickej stravovacej karty nesmie byť kratšia ako 12 mesiacov.
     2. Použitie elektronickej stravovacej karty musí byť viazané na znalosť osobného identifikačného kódu PIN kódu, s možnosťou bezkontaktného použitia do hodnoty 20 Eur.
     3. V prípade straty elektronickej stravovacej karty, zničenia alebo krádeže možnosť blokovania stravovacej karty a bezodplatne vystavenie a dodanie náhradnej karty spĺňajúcej požiadavky.
     4. K príslušným elektronickým stravovacím kartám sa každý mesiac priradí príslušné množstvo stravných jednotiek objednaných podľa potrieb Odberateľa.
     5. Odberateľ si vyhradzuje právo zmeniť výšku nominálnej hodnoty stravnej jednotky v závislosti od ekonomických možností odberateľa a v závislosti od zmien a doplnení zákona č. 283/2002 Z.z. o cestovných náhradách.
     6. Zamestnanec Odberateľa - držiteľ karty bude oboznámený s užívateľskou podporou (servis a ochrana) a s technickými prostriedkami s použitím ktorých môže kedykoľvek zistiť zostatok na karte. Dodávateľ zabezpečí funkcionalitu notifikácie pri každej transakcii na karte (sms, e-mail).
     7. Dodávateľ zabezpečí, že minimálna hodnota transakcie zamestnanca nie je obmedzená zákonom stanovenou minimálnou hodnotou stravnej jednotky.
     8. Dodávateľ zabezpečí, že aktuálny zostatok elektronických stravovacích poukážok pre jednotlivých zamestnancov bude uvedený na potvrdenke z platobného terminálu.
     9. Zamestnávateľ používa na objednávku elektronický portál ESK, ESP, správu kariet, finančný prehľad a správu konta zamestnávateľa a zamestnanec na prístup na svoje vlastné konto s prehľadom o transakčných pohyboch, k informáciám o stravovacích prevádzkach ako aj ďalších funkcionalitách.
     10. Dodávateľ zabezpečí elektronickú kompatibilitu dochádzkového systému objednávateľa so systémom dodávateľa tak, aby bol zabezpečený export/import dát medzi týmito systémami.
     11. Dodávateľ zabezpečí akceptáciu ESK v systémoch dodávateľa stravovacích služieb, ktoré sú dodávané externe v priestoroch objednávateľa.
     12. Dodávateľ zabezpečí, že zamestnanec v skúšobnej lehote môže čerpať zo svojej elektronickej stravnej karty len objem prostriedkov v hodnote jednej stravovacej poukážky denne.

**Sankcie a náhrada škody**

* + 1. V prípade omeškania Dodávateľa s poskytnutím Služby v lehote dohodnutej v čl. 2 ods. 4 tejto Dohody je Odberateľ oprávnený účtovať Dodávateľovi zmluvnú pokutu vo výške 0,05 % z ceny nedodanej Služby za každý začatý deň omeškania.
    2. V prípade omeškania Odberateľa s plnením povinnosti podľa čl. 3 ods. 8 tejto Dohody je Dodávateľ oprávnený účtovať Odberateľovi zmluvnú pokutu vo výške 0,05 % z ceny dodanej Služby za každý začatý deň omeškania.
    3. Ustanovenia čl. 5 ods. 1 a ods. 2 neplatia v prípade vzniku okolností vis maior. V prípade vzniku okolností vis maior je Účastník dohody, povinný vznik okolností vis maior oznámiť a preukázať ich trvanie druhému Účastníkovi dohody.
    4. V prípade, ak Dodávateľ neoznámi Odberateľovi výmaz z registra partnerov verejného sektora podľa čl. 7 ods. 4 tejto Dohody, je Odberateľ oprávnený účtovať Dodávateľovi zmluvnú pokutu vo výške 10.000,- eur, slovom desaťtisíc eur.
    5. Zaplatením zmluvnej pokuty nie je dotknutý nárok Účastníka dohody na náhradu škody.

**Doba trvania a ukončenie Dohody**

1. Táto Dohoda sa uzatvára na dobu určitú – 24 mesiacov odo dňa nadobudnutia jej účinnosti alebo do doby vyčerpania finančného limitu, uvedeného v čl. 3 ods. 5 Dohody, podľa toho, ktorá skutočnosť nastane skôr.
2. Túto Dohodu je možné ukončiť pred uplynutím doby, na ktorú bola dojednaná, a to:
   1. písomnou dohodou Účastníkov dohody,
   2. písomnou výpoveďou Odberateľa,
   3. odstúpením od tejto Dohody,
3. Účastníci môžu túto Dohodu vypovedať kedykoľvek, a to aj bez uvedenia dôvodu. Výpovedná lehota je 2 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená druhému Účastníkovi dohody.
4. Ktorýkoľvek Účastník dohody je oprávnený písomne odstúpiť od tejto Dohody v zmysle § 344 a nasl. Zákona č. 513/1991 Zb. Obchodného zákonníka. Účastníci dohody sa dohodli, že za závažné porušenie zmluvných povinností budú považovať najmä:
   1. ak Dodávateľ opakovane poruší zmluvné podmienky týkajúce sa najmä nedodržania termínov a kvality napriek opakovaným upozorneniam Odberateľa,
   2. ak Odberateľ v rozpore s touto Dohodou bezdôvodne neprevezme bezchybne poskytnutú Službu, a to ani do 30 dní od vyzvania Dodávateľom,
   3. ak Odberateľ opakovane neuhradí cenu za poskytnutú Službu v lehote 30 dní po uplynutí lehoty splatnosti podľa tejto Dohody,
5. Odstúpenie je účinné dňom jeho doručenia druhému Účastníkovi dohody.
6. Bez ohľadu na vôľu Účastníkov dohodu zaniká Dohoda deň nasledujúci po dni zverejnenia rozhodnutia príslušného súdu o vyhlásení konkurzu na majetok Účastníka dohody alebo deň nasledujúci po dni zverejnenia rozhodnutia o povolení reštrukturalizácie Účastníka dohody v Obchodnom vestníku.
7. V prípade predčasného ukončenia tejto dohody si Účastníci dohody vysporiadajú všetky, a to aj finančné záväzky, prevzaté v súlade s podmienkami tejto Dohody, o čom vyhotovia písomný protokol.

**Osobitné ustanovenia**

1. Dodávateľ sa zaväzuje súčasne so zmluvou vrátane príloh v písomnej podobe, zaslať zmluvu zároveň odberateľovi aj elektronicky na adresu: zmluvy@suscch.eu, ako dokument programu word alebo zošit programu excel.
2. Zmluvné strany sa dohodli, že zmluvná strana v postavení veriteľa nepostúpi akúkoľvek svoju pohľadávku z tejto zmluvy tretej osobe bez predchádzajúceho písomného súhlasu dlžníka - odberateľa. Písomný súhlas dlžníka s týmto právnym úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany veriteľa k porušeniu tejto dohody a svoje práva a povinnosti z tejto zmluvy postúpi tretej osobe, bude toto postúpenie v súlade s § 39 zákona č. 40/1964 Zb. Občianskeho zákonníka v znení neskorších predpisov považované za neplatné. Súhlas dlžníka s postúpením pohľadávok veriteľa podľa predchádzajúcej vety nie je potrebný:
3. pri postúpení pohľadávok veriteľov akciových spoločností, ktorých 100%-ným akcionárom je Ministerstvo zdravotníctva SR v lehote splatnosti a 60 dní po lehote ich splatnosti,
4. pri postúpení pohľadávok veriteľov podriadených organizácií uvedených v Článku 1., písm. A) a neziskových organizácií podľa Článku 1., písm. C) príkazu ministra zdravotníctva SR č. 7/2017 financovaných z kapitálových prostriedkov Ministerstva zdravotníctva SR alebo eurofondov.
5. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v úvode tejto zmluvy.
6. Dodávateľ sa zaväzuje, že:
   1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto zmluvy,
   2. informácie a podklady poskytnuté odberateľom alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.
7. Dodávateľ vyhlasuje, že Príloha č. 3 tejto Dohody obsahuje aktuálne a úplné údaje v zmysle zákona o verejnom obstarávaní, tzn. údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „údaje“). Zmenu údajov akéhokoľvek aktuálneho subdodávateľa je Dodávateľ povinný bezodkladne písomne oznámiť Odberateľovi, pričom Účastníci dohody sa výslovne dohodli, že na zmenu týchto údajov nie je potrebné uzatvoriť dodatok k tejto Dohode.

# 

**Záverečné ustanovenia**

1. Táto rámcová dohoda nadobúda platnosť dňom jej podpisu oboma účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv.
2. Dohoda sa uzatvára na dobu určitú odo dňa jej účinnosti do splnenia dodávky diela, okrem ustanovení zmluvy, z obsahu ktorých vyplýva iná doba platnosti a účinnosti.
3. Neoddeliteľnou súčasťou tejto dohody je sú prílohy č. 1 až č. 3.
4. Práva a povinnosti účastníkov dohody, pokiaľ nie sú upravené touto dohodou, sa riadia príslušnými ustanoveniami Obchodného zákonníka a príslušnými všeobecne záväznými právnymi predpismi, platnými na území Slovenskej republiky.
5. Meniť alebo dopĺňať obsah tejto dohody je možné iba formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán. Dodatok k tejto dohode nesmie byť uzatvorený v rozpore so zák. č. 343/202015 Z. z. o verejnom obstarávaní a o zmene a doplnení niektorých zákonov v znení neskorších predpisov.
6. Táto dohoda je vyhotovená v štyroch rovnopisoch, pričom každý z účastníkov dohody obdrží po dve vyhotovenia.
7. Účastníci dohody sú uzrozumený s tým, že táto dohoda sa považuje za povinne zverejňovanú zmluvu v zmysle zákona č. 211/2000 Z.z. o slobodnom prístupe k informáciám v znení neskorších predpisov. Zároveň zmluvné strany súhlasia s tým, že odberateľ, zverejní celý obsah tejto zmluvy v Centrálnom registri zmlúv vedenom Úradom vlády SR a to v rozsahu a štruktúre, ktorá je daná nariadením vlády SR č. 498/2011 Z.z. ktorým sa ustanovujú podrobnosti o zverejňovaní zmlúv v Centrálnom registri zmlúv a náležitosti informácie o uzatvorení zmluvy.
8. Ak niektoré ustanovenia tejto dohody sú neplatné, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy.
9. Účastníci dohody vyhlasujú, že si túto dohodu pred jej podpísaním prečítali, jej obsahu porozumeli, dohoda je prejavom ich slobodnej a vážnej vôle, dohoda nebola uzatvorená v tiesni, ani za inak nevýhodných podmienok a na znak súhlasu ju popísali.

Prílohy:

č. 1. Cena predmetu zákazky

č. 2. Špecifikácia predmetu zákazky

č. 3. Zoznam subdodávateľov

V Banskej Bystrici dňa V  dňa

**Za dodávateľa:**  **Za odberateľa:**

................................................ ................................................ ................................................

Ing. Pavel Bartošík MUDr. Matej Vozár, MPH

predseda predstavenstva podpredseda predstavenstva

Stredoslovenský ústav srdcových a cievnych chorôb, a.s.